Eleccións ao Parlamento Europeo de 2019

As **eleccións ao Parlamento Europeo** de 2019 tiveron lugar entre o 23 e o 26 de maio dese ano, e celebraranse en todos os países que, nesa data, formaban parte da Unión Europea.

En febreiro de 2018, o Parlamento Europeo aprobou reducir o número de escanos de 751 a 705 pola saída do Reino Unido da Unión. Unha vez posposto o chamado Brexit, celebráronse eleccións ao Parlamento tamén no Reino Unido, volvéndose á repartición orixinal de escaños por estado membro na cámara.

## Data e sistema electoral 
As eleccións celebráronse entre o xoves 23 e o domingo 26 de maio, para seguir os costumes dos distintos países sobre o día habitual de votación. No caso de Chequia e Francia, houbo dous días de votación.

En España, celebráronse ao mesmo tempo as eleccións municipais e autonómicas (excepto Andalucía, Cataluña, Galicia, a Comunidade Valenciana e o País Vasco).

### Sistema electoral 
O voto é obrigatorio en Bélxica, Grecia, Chipre e Luxemburgo, e optativo en todos os demais países. Os países que teñen unha participación tradicionalmente máis alta son dous onde o voto é obrigatorio, pois Bélxica e Luxemburgo roldan o 90% de participación. Ademais, a participación tende a superar o 50% en Malta, Italia, Irlanda, Dinamarca, Chipre (obrigatorio), Letonia e Grecia (obrigatorio). Os países do leste europeo son máis abstencionistas con estados como Eslovaquia, Polonia, Lituania ou Croacia que se moven ao redor do 20-25% de participación.

Hai 66 circunscricións electorais. A maior parte dos países teñen unha única circunscrición, pero existen algúns que teñen varias: Polonia ten 13 circunscricións, e o Reino Unido 12; Francia ten 8 e Italia 5; Irlanda e Bélxica teñen tres cada unha.

O sistema máis común é o de listas abertas e voto proporcional, pero tamén existen excepcións precisamente nos países con máis electores: Alemaña, Francia, España. Romanía, Grecia, Portugal e Hungría teñen listas pechadas. É dicir, o 60% dos eurodeputados son escollidos en listas pechadas. Ademais, Irlanda, Malta e a circunscrición de Irlanda do Norte no Reino Unido teñen un sistema de voto transferible, onde se van descartando as opcións que teñen menos votos e considerándose segundas, terceiras, e demais opcións de preferencia do votante.

## Novidades 
Estes comicios presentan como principais novidades fronte aos de 2014 un repartimento de escanos lixeiramente diferente. A saída do Reino Unido, que tiña 73 eurodeputados, permitiu un novo repartimento dos pesos dos países. Porén, a incerteza sobre a saída británica, e sobre se finalmente terán lugar eleccións europeas no Reino Unido, pode afectar o número final de escanos a repartir e a súa distribución.

## Candidatos a Presidente da Comisión 
Os principais partidos europeos presentaron como candidatos a presidir a Comisión Europea os seguintes persoeiros:
* Alianza Progresista de Socialistas e Demócratas: Frans Timmermans
* Partido Popular Europeo: Manfred Weber
* Alianza de Liberais e Demócratas por Europa: aínda por designar
* Verdes Europeos - Alianza Libre Europea: Ska Keller e Bas Eickhout, mentres que o candidato de ALE aínda está por designar.
* Alianza de Conservadores e Reformistas Europeos: Jan Zahradil
* Esquerda Unida Europea - Esquerda Verde Nórdica: aínda por designar
* Europa da Liberdade e da Democracia:
*Movemento por unha Europa das Nacións e da Liberdade: aínda por designar.
* Grupo Europarlamentario de Non Inscritos: Non presentará candidato

## Candidaturas e cabezas de lista 
Os comicios celebráronse en España o 26 de maio. Os 54 eurodeputados españois foron elixidos nunha circunscrición única, polo que as listas e candidatos foron as mesmas en todo o país, aínda que algúns partidos e coalicións adaptaron o seu nome á lingua dalgunhas comunidades e mostraron na papeleta só os nomes dalgúns dos compoñentes da lista. Esta é a lista completa de candidaturas e os seus cabezas de lista:

* Partido Popular: Dolors Montserrat
* Partido Socialista Obrero Español: Josep Borrell
*Cidadáns: Luis Garicano
*Unidas Podemos Cambiar Europa: María Eugenia Rodríguez Palop
*Vox: Jorge Buxadé
*Agora Repúblicas: Oriol Junqueras
*Izquierda en Positivo: Javier Couso
*Partido Animalista Contra el Maltrato Animal (PACMA): Silvia Barquero
*Partido Comunista dos Pobos de España: Carmelo Suárez
*Partido Comunista dos Traballadores de España: Ástor García
*Iniciativa Feminista: Consuelo Mira Tornadijo
*Foro de Ciudadanos: Justo Marco Grana Escolar
*Coalición por unha Europa Solidaria: Izaskun Bilbao
*Centristas por Europa: Francisco Jesús Martin Vargas
*Alternativa Republicana:Pedro Alberto García Bilbao
*FE de las JONS, Alternativa Española, La Falange, Democracia Nacional (ADÑ): Martín Ricardo Sáenz de Ynestrillas Pérez
*Volt Europa: Bruno Sánchez-Andrade Nuño
*Partido Humanista: Eva María Ubago Castro
*Actúa: María Garzón Molina
*Pirates de Catalunya: Carlos González Iglesias
*Igualdad Real: Antonia Alba Ortega
*Movimiento Independiente Euro Latino (MIEL): José Luis Cordeiro Mateo
*Contigo Somos Democracia: Domingo Rojo Sánchez
*Andalucía por Sí: Juan Ramón Flores Campos
*Compromiso Por Europa: Jordi Sebastià
*Por un Mundo más Justo (PUM+J): Alejandro Plans Beriso
*Movimiento Corriente Roja (MCR): Laura Requena Tejero
*Lliures por Europa: Gonzalo Boye
*Coalición Verde-Europa Ciudadana: Alejandro León Lacal
*Recortes Cero – Los Verdes – Grupo Verde Europeo: Sara Montero Sánchez
*Extremeños Prex Crex: Juan Carlos Herrero Bermejo
*Solidaridad y Autogestión Internacionalista: Diego Velicia Miranda

### Presenza galega nas listas 
## Resultados globais europeos 
É moi complexo ofrecer unha panorámica xeral de resultados por partidos, dado que a afiliación a cada grupo parlamentario europeo é individual. Ademais, a propia formación de grupos ou non dependerá dos resultados das eleccións e dos pactos posteriores.

O PPE é o grupo parlamentario de centro-dereita europeo, e recolle no seu seo a maior parte dos partidos conservadores do continente, entre eles o PP, afiliados ao Partido Popular Europeo. A S&D é o grupo parlamentario socialdemócrata, e recolle tamén a maior parte dos partidos de esquerda moderada europea, como o PSOE. A maior parte destes partidos pertencen á súa vez ao Partido Socialista Europeo. Estas dúas formacións ocuparon tradicionalmente a maior parte dos euroescanos.

A ALDE é o grupo parlamentario liberal, e nel coinciden, ademais doutras formacións, os partidos integrantes da ALDE (Cidadáns), e do Partido Demócrata Europeo (PNV). A ALE é o partido que reúne a distintas minorías rexionais, e que forma grupo parlamentario cos Verdes; o BNG forma parte da ALE. A EUE-EVN é o grupo parlamentario de partidos de esquerda, esquerda ecoloxista e extrema esquerda; aos que pertencen Podemos e Izquierda Unida. A ACRE é un grupo parlamentario conservador, moderadamente euroscéptico, que agrupa a diferentes formacións de dereita do leste europeo e o Partido Conservador británico. O MELD tamén é un partido euroscéptico, que ten como partido máis forte o Movemento Cinco Estrelas italiano. Ademais, está a formación da Europa das Nacións e da Liberdade, que agrupa a partidos de ultradereita.

Ademais existen no Parlamento Europeo un grupo restante, o Grupo Europarlamentario dos Non Inscritos, que recolle diversas formacións políticas que non atopan acomodo nos grandes grupos. Moitas destas formacións son de ultradereita e outras de perfil populista, socioliberal ou conservador.

## Resultados en Galicia e España 
## Notas 
## Véxase tamén 
### Ligazóns externas 
*Eleccións europeas 2019 .
*Parlamento europeo .